
EUSENTIMENTUL! 


Arta de a crea pace interioard 
si prosperitate exterioară 


Traducerea: Mihaela Ivănuş 


EDITURA FOR YOU 


Ca o zecunoastete a tutuzot celos 
caze-ti tzanscend limitele... 
voi stiti Ca cine má zefez. 


Prefatá 


SCH carte este scrisä atät pentru cei care citesc, 
pentru prima datä, despre procesul de Antrenare 
Cuanticä® (QM™), cât si pentru cei care sunt deja familiari- 
zati cu el. Dacä ati aflat despre AC, din una dintre cärtile mele 
anterioare, veti gäsi unele materiale cunoscute in prima parte 
a acestei cärti. Acest lucru e inevitabil, dacá vrem sá punem la 
dispozitia noilor cititori minunile acestei tehnici unice si efi- 
ciente şi vrem sá le arătăm cum să o integreze în viaţa lor. 
Cu toate acestea, consider că, până şi cel mai experimentat 
practicant al Antrenării Cuantice (AC) va descoperi că noile 
experienţe, analogii şi perspective compensează orice repetare 
a conceptelor AC. 

A doua parte a acestei cărţi vă va prezenta Intenţia AC. 

Intenţia AC este o tehnică nouă şi puternică, bazată pe o 
învăţătură obscură, aproape secretă, care a fost practicată pen- 
tru prima dată cu peste 4.000 de ani în urmă, în India antică. 
În sanscrită, ea se numeşte Ritam Bhara Pragya şi iniţiază un 
nivel de conştientizare, ce percepe, cu claritate absolută, se- 
mintele creaţiei. Dar nu vă lăsaţi intimidati de asta. 

Intenţia AC este uşoară şi naturală şi poate fi făcută 
de oricine. Ea vă arată cum să folosiţi cu uşurinţă conştiinţa 
pe care vá bazati atunci când citiţi aceste rânduri pentru a vá 
planta propriile seminţe, pentru a obţine o sănătate mai bună, 
relaţii reuşite, siguranţă financiară sau orice altceva vă doriţi 

în viaţă. Intenţia AC poate fi aplicată de către oricine, în orice 
situaţie şi este un ajutor important, pentru cei care lucrează 
deja cu intenţia. 

Fie că esti un vechi practicant al AC sau un cititor en- 
tuziast care aude pentru prima dată de metodă, aceasta carte 
promite să vă ofere noi perspective şi practici pentru a vă face 
viaţa mai vibrantă, mai împlinită şi mai distractivă. 

Vă mulţumim pentru că v-aţi alăturat nouă şi ... bun ve- 
nit la bord! 


Iubire şi bucurie, 
Frank Kinslow 
Sarasota, Florida 


Capitolul 1 
PUNCTUL 


„O mare îndoială va duce, în cele din urmă, 
la o mare trezire. “ 


HAN YONGUN 


Experientá: Várful limbii 


Pune usor várful limbii, exact pe marginea unde 
gingiile se întâlnesc cu dinţii de sus din faţă. Pune-o uşor 
pe margine şi fii atent la tot ceea ce simţi acolo unde vár- 
ful limbii atinge dinții şi gingiile. Pur şi simplu, fii consti- 
ent de ceea ce simţi acolo. 

Ce este mai neted: limba, gingiile, sau dinţii? Ce 
este mai aspru? Ce este mai rece? Fii conştient de saliva 
dintre limbă, dinţi şi gingii. Acum, urmăreşte presiunea 
pe care limba o exercită asupra dinţilor şi gingiilor. Poţi 
să simți muşchii limbii? Limba e relaxată? Timp de 15 sau 
20 de secunde, fii foarte conştient de tot ceea ce se poate 
simţi în locul unde limba atinge dinţii şi gingiile. 


Acum, fii conştient de ceea ce simţi, în general, în tot 
corpul. Observă că trupul este mult mai relaxat acum, decât 
înainte de a atinge dinţii şi gingiile cu limba. De asemenea, ob- 

servá cum mintea ta e mult mai atentă şi, în acelaşi timp, mai 
liniştită. Ce s-a întâmplat? Cum se poate ca actul nevinovat de 
a te concentra pe un singur punct din interiorul gurii să creeze 
un corp mult mai relaxat şi o minte mai clară, mai liniştită? 
Când vei răspunde la această întrebare, vei descătuşa secretul 
sănătăţii, armoniei şi abundenței materiale în viata ta. 

De aceea iti scriu. Ai tot ce îţi trebuie, chiar acum. Fie 
că ştii sau nu, aşa cum stai chiar acum, ţinând această carte în 
mâini, eşti pregătit pentru perfecţiune. Exact cum experienţa de 
mai sus cu vârful limbii te-a condus spre o mai mare armonie 
în corp şi minte, eşti într-o etapă a vieţii tale care te va duce, 
fara efort, dincolo de lanţurile plictiselii, luptei şi competiţiei, 
pentru a experimenta fluxul lin al bogăției şi stării de bine. Ori- 
cine poate deveni conştient de dinţii şi limba lui, milioane de 
oameni fac acest lucru în fiecare zi, dar nu toţi o fac într-un mod 
care măreşte armonia corp-minte, aşa cum ai făcut tu cu doar 
câteva momente în urmă. Ei sunt capabili, au tot ce le trebuie, 
dar pur şi simplu nu sunt conştienţi de acest proces simplu, care 
îmbunătăţeşte unitatea corp-minte în câteva secunde. 

Eşti într-un punct unic din viaţa ta, atât la propriu cât şi 
la figurat. Poti efectiv să-ţi modifici cursul vieţii, fără să pleci 
din scaunul pe care stai. Această carte iti va deschide consti- 
inta către comorile din interior, care de abia aşteaptă să fie des- 
coperite. Această carte simplă este harta comorii tale. La fel ca 
în exerciţiul cu vârful limbii, această carte te va conduce pas 
cu pas. Îţi va arăta unde să găseşti cele mai preţioase nestemate 
de pace, prosperitate şi o viaţă fericită lipsită de conflicte, care 
te aşteaptă exact pe partea cealaltă a minţii tale. 

„Sigur,“ spui tu, „m-am simţit mai liniştit şi mai relaxat, 
după ce am făcut exerciţiul. Dar am probleme financiare şi am 
o relaţie care îmi ridică probleme. Cum mă ajută faptul de a 
de veni conştient de limbă şi dinţi, să-mi plătesc chiria şi să 
linistesc apele, în relaţia mea furtunoasă?“ 

A ieşi în afara minţii 


Mare întrebare. Mă bucur că ai întrebat. Secretul nu este 
în limbă, ci în modul în care minţile noastre devin conştiente 
de ea. Cel puţin. mintea este punctul de plecare. Asta, pentru 
că mintea este cea care ne creează necazuri. Deci, vom arunca 
o privire asupra modului în care mintea ne face rău. Apoi, vom 
învăţa cum să trecem dincolo de mintea noastră, pentru a găsi 
soluţia. Vedeţi voi, am fost conduşi pe căi greşite, amágiti. Am 
fost päcäliti să credem că ne-am putea folosi mintea, pentru a 
rezolva problemele minţii. Asta e ca şi cum i-ai cere unui hoţ, 
sugestii în privinţa locului unde să-ţi ascunzi banii, în condiţii 
de siguranţă. Nu ne putem aştepta ca o minte defectă să se 
repare pe sine. Acesta este un tip foarte special de nebunie, 
care şi-a croit drum în fiecare modalitate de exprimare a vieții 
noastre — iar noi suferim din cauza asta. 

Avem nevoie de o metodă de a păşi în afara minţii, de a 
arunca o privire în jur şi apoi de a reveni în mintea noastră, pe 
deplin conştienţi. Diferenţa dintre odihnă şi linişte — pe care ai 
sesizat-o în urma exerciţiului cu vârful limbii — şi cineva care 
nu participă la exerciţiu este, pur şi simplu, conştientizarea. 
Trebuie să ne privim pe noi şi vieţile noastre, dintr-un punct 
situat dincolo de influenţa manipulativă a minţii. Trebuie să 
ne eliberăm de impactul emoţiilor negative, al prejudecátilor, 
al logicii părtinitoare şi dezinformării care ne influenţează fi- 
ecare gând, cuvânt şi acţiune. Facem acest lucru printr-o con- 
ştientizare foarte specializată, pe care o avem toţi, dar pe care 
rareori o folosim. Această carte iti va arăta cum să realizezi 
această conştientizare în viata ta. Nu va face apel la credinţa ta, 
pentru că trece dincolo de ea. Vei învăţa o metodă ştiinţifică, ce 
iti va permite să aluneci dincolo de înţelegerea unei conştiinţe 
obişnuite, într-o stare de super-constienta, la fel de uşor gi de 
natural ca şi respiraţia. 


Dr. Frank J. Kinslow 


Această conştientizare are o remarcabilă putere de re- 
facere şi de întinerire a corpului şi minţii — dar este mai mult 
decât atât. 

Odată ce ai învăţat să pásesti în afara minţii, vei învăţa 
cum să te întorci în interior, cu o nouă perspectivă. În loc ca 
mintea sá te controleze, tu vei fi cel care o controlează. Sau, 
mai exact, vei fi conştient de modul în care mintea te-a păcălit 
să gândeşti că viaţa ta este o luptă. Cu o claritate nouă, vei 
urmări cum aceste denaturări se corectează de la sine. Întregul 
proces este extraordinar. Dar e mai mult decât atât. 

După ce te vei familiariza cu nou-dobándita constienti- 
zare interioară, va fi momentul să înveţi să o foloseşti, pentru 
a-ţi îmbunătăţi viata exterioară. Da, vei învăţa să-ţi indeplinesti 
dorinţele — atât pe planul emoţional. interior, cât şi pe plan ma- 
terial, exterior. Acum este timpul să înveţi să-ţi îndeplineşti 
dorinţele cele mai profunde şi chiar pe cele mai frivole. 

Vei învăţa să satisfaci ambele elemente ale complexu- 
lui dorinţă. Vei învăţa cum să domoleşti imediat ataşamentele 
emoţionale distructive şi, din acest punct al liniştii, vei urmări 
cum forţele fizicii se unesc pentru a-ţi aduce exact lucrul pe 
care ti l-ai dorit pe plan fizic. 

Ce spui? Nu crezi că merită să-ţi rezervi putin mai mult 
timp, pentru a afla cum poţi să transcenzi problemele care-ţi 
afectează negativ, viata? Eşti pregătit să-ţi foloseşti unitatea 
corp-minte, în scopul pentru care au fost ele proiectate, pentru 
a-ţi face viata mai uşoară nu numai tie, dar şi prietenilor, fami- 
liei şi restului oamenilor care împart această planetă cu tine? 

Ei bine, nu te ridica. Rămâi exact unde eşti şi lasă totul 
să se desfăşoare cu ajutorul forţelor predominante ale împlini- 
rii. Învață să priveşti cu alti ochi, armonia din condiţia umană. 
Vino să cunoşti perfecțiunea prezentului, ca o percepţie acce- 
sibilä întregii omeniri. 

Altfel, care ar fi rostul? 

Idei principale pentru Capitolul 1 


e Concentrarea corectă a atenţiei, amplifică armonia 
corp-minte. 

* Nu putem repara o minte afectată, folosind aceeași 
minte. 

e leșirea în afara minţii ne eliberează de emoții nega- 
tive, prejudecăți, logica subiectivă și dezinformarea 
care ne influențează fiecare gând, cuvânt și acţiune. 

• Îndeplinirea dorințelor se face simplu, cu o minte lim- 
pede, liberă. 

e Poţi transforma lumea, fără să te ridici de pe scaunul 
pe care stai. 


<I> <i> «OG 

Anexă 


Tehnică de Triangulatie 
a Antrenării Cuantice 


Vindecarea cu AC înseamnă, de fapt, să-ţi dai seama că 
nu te vindeci. Nu creezi energie pozitivă, pentru a depăşi ener- 
gia negativă. Nu faci apel la alte forte sau formule, care să-ţi 
execute ordinele. Creezi o atmosferă în care vindecarea va 
avea loc. AC te ajută să accesezi câmpul (în lipsa unui cuvânt 
mai bun) ordinii perfecte. De acolo, tu nu faci nimic — şi totul 
se face pentru tine. 

Din convenţie, voi spune: „Те vindeci,“ sau „m-am vin- 
decat“, dar nu este strict adevărat. Când ne pregătim să creăm 
un eveniment de vindecare, trebuie să adoptăm unghiul corect 
de intrare, ca să avem succes. Pentru mine să spun că nu noi 
realizăm vindecarea nu este nici o atitudine, nici o filozofie. 
Este un fapt simplu, bazat pe observaţie. Această prezenţă vin- 
decătoare nu e o forță străină, separată de tine, ci este propria 
ta esenţă — constienta pura, reflectată prin eusentiment. Nimic 
mai mult, nimic mai puţin. 

Vei fi uimit de puterea pe care o deţine constienta ta, dar 
trebuie să ştii că nu tu detii acea putere. Tu eşti puterea şi cu- 
rând vei vedea acest lucru, în mod clar. Vei aluneca dincolo de 
limitele pe care le-ai construit cu migală, în ultimele decenii, 
cu scopul de a te defini. Aceste limitări ti-au redus conştiinţa 
la gânduri şi lucruri care te-au ajutat să consolidezi conceptul 
de eu. Însă ele vor fi date deoparte încă de prima dată când vei 
trăi experienţa AC. 

Acum, hai să ne suflecăm mânecile şi să ne pregătim 
pentru a crea un eveniment de vindecare. Vom începe cu un 
caz simplu: un prieten te-a rugat să-l ajuţi pentru că are dureri 

în umărul stâng şi tensiune musculară în partea superioară a 
spatelui şi gâtului. Cu AC, nu e necesar să cunoşti cauza bolii. 
Vindecarea va avea loc la nivel cauzal, în mod automat. Ca 
iniţiator, trebuie doar să ştii ce se dorește. Evident, persoana 
doreşte să scape de durerile de umăr şi de tensiunea musculară. 
Asta se deduce şi asta este, de asemenea, intenţia ta. Acestea 
sunt toate informaţiile de care ai nevoie. 


Pregătirea pentru vindecare 


Înainte de a începe, spune-i persoanei să-şi deplaseze bra- 
tul, astfel încât să creeze durerea pe care vrea să o elimine, să-ţi 
arate cum mişcările îi sunt reduse şi orice altceva care demons- 
trează modul în care organismul său este afectat de această con- 
ditie. Apoi, cere-i să claseze gravitatea durerii, pe o scară de 
la 1 la 10 (10 fiind de nesuportat) şi notează numărul. Este de 
asemenea important să-ţi faci obiceiul de a efectua acest test, 
înainte şi după. Acest lucru iti va oferi un feedback valoros, mai 
ales la început, atunci când începi să te obişnuieşti cu procesul 
AC. Dacă eşti medic, foloseşte aceleaşi teste pe care le-ai aplica 
într-un tratament tradiţional. De exemplu, un chiropractician ar 
putea folosi teste neurologice, ortopedice, palparea şi chiar ra- 
zele X pentru a identifica problema în mod obiectiv şi a deter- 
mina nivelul de îmbunătăţire a stării de sănătate. 

Trebuie doar să fii conştient de intenţie, o singură dată. 
Constienta pură nu este nici surdă, nici naivă. Ea va şti ce vrei 
— şi chiar mai bine decât tine. Constienta pură va şti ce să facă 
şi când să facă — de acest lucru poţi fi sigur. Acum eşti pregătit 
să începi. 


Triangulatie: Procesul de AC in trei etape 


Pe umărul persoanei, în partea superioară a spatelui sau 
pe gât, ar trebui să găseşti uşor un muşchi contractat sau du- 

reros la atingere. Pune várful degetului arátátor (Contact A) 
pe un muşchi contractat. Împinge cu fermitate, astfel încât sá 
poţi simţi cât de dur sau de tensionat este. Apoi relaxează-te şi 
lasă degetul să stea uşor pe muşchi. Acum, pune uşor degetul 
arătător de la cealaltă mână (Contact B), pe orice alt muşchi. 
Acesta nu trebuie să fie întins sau inflamat. Alege un muşchi la 
întâmplare şi pune degetul acolo. 


TRIANGULATIE 


A = Contact A (degetul 
arătător al unei mâini) 

B = Contact B (degetul ară- 
tător al celeilalte mâini) 

C = Eusentiment 
(menţinut în minte) 


SPATELE PAR- 
TENERULUI ` 


EUSENTIMENT \ 


Tehnica de vindecare prin triangulatie AC 


Pasul 1: Concentreazá-ti întreaga atenţie pe Contactul 
A şi fii foarte conştient de ceca ce simţi. Observă căldura din 
muşchi pe vârful degetului, textura pielii persoanei sau a hai- 
nelor, contracția muschiului sub deget şi aşa mai departe. Fii 
conştient de tot ce poţi în punctul de întâlnire dintre deget şi 
muşchi. Continuă să faci acest lucru, timp de 10 - 15 secunde. 

Pasul 2: Fii foarte conştient de Contactul B, la fel cum 
ai făcut cu Contactul A. Apoi, fii conştient de ce simt ambele 
degete, în acelaşi timp. Mentine aceasta conştientizare, timp 

de cáteva secunde. Ín timp ce îţi concentrezi atenţia, simultan, 
pe ambele degete, vei observa, de asemenea, o parte separată 
din tine, care priveşte la desfășurarea întregului proces. Tu, 
conştiinţa ta, eşti conştient de ambele degete. Până acum, eşti 
conştient de Contactul A, de Contactul B şi de faptul că eşti 
conştient de amândouă, în acelaşi timp. Nu contează dacă eşti 
în mod clar conştient de acest fenomen; el se întâmplă în mod 
natural, fără efort. 

Pasul 3: În timp ce rămâi conştient de aceste două puncte, 
în acest mod de constientá extinsă, nu trebuie să faci nimic. 
Da, aşa este — acordă pur şi simplu atenţie la tot ceea ce simţi 
în vârfurile celor două degete şi asta e tot. Dacă eşti simultan 
atent la cele două degete de contact şi nu faci nimic altceva, 
vei începe curând să ai un sentiment de linişte, nemişcare sau 
chiar de pace. Aceasta este starea eusentimentului, generată de 
conştiinţa ta extinsă. În acest moment, fii conştient de această 
senzaţie, în timp ce rămâi atent la Contactele A şi B. 

Ai acum trei puncte de conştientizare: Contactul A, Con- 
tactul B şi eusentimentul. Păstrarea lor în conştiinţa ta se nu- 
meste friangulafie. Continua să fii conştient de toate cele trei 
puncte, până când simţi o schimbare în corpul persoanei, mai 
ales în muşchi. (Asta poate să dureze câteva minute, atunci 
când înveţi AC prima dată). Modificarea pe care o simţi ar 
putea fi o slăbire sau o decontractare a muşchilor sub dege- 
tele tale. Este posibil să simţi cum degetele tale se relaxează 
sau ca şi cum se dizolvă în muşchi. Sau se poate să simţi cum 
persoana se relaxează. S-ar putea ca tensiunea din umeri să 
dispară sau ca persoana să ofteze sau să respire profund. Dacă 
staţi amândoi în picioare, s-ar putea să observi că ea se clatină. 
Aceasta este o reacţie obişnuită, la nivelul foarte profund de 
vindecare de care se bucură. Poţi observa, de asemenea, că 
persoana generează mai multă căldură sau chiar transpirá. 

Oricare dintre aceste schimbări înscamnă că trupul per- 
soanei se vindecă. Ele reprezintă reorganizarea, care permite 
eliminarea durerilor şi tensiunii. După ce ai observat oricare 
dintre aceşti indicatori, continuă triangulatia, fiind simultan 
conştient de cele două puncte de contact şi de eusentiment. 
Apoi, îndepărtează degetele. 

Felicitări! Ai terminat prima sesiune de AC. Cu doar două 
degete şi eusentiment, ai eliminat suferinţa acelei persoanei! 

S-ar putea să te întrebi ce simte persoana, în timp ce se 
creează acest eveniment de vindecare. Răspunsul este: abso- 
lut nimic. Înainte de a începe o sesiune AC, îi spun persoanei: 
„Lasä-ti mintea să rătăcească oriunde vrea.“ Sunt adesea între- 
bat de către persoane dacă ar trebui să se relaxeze, să mediteze 
sau să repete intenţia. Nu ar trebui să facă nimic. Nu ar trebui 
să încerce să ajute în niciun fel, pentru că, dacă o face, ar în- 
cetini sau ar contracara eforturile iniţiatorului. Motivul este că, 
întrucât mintea lor este ocupată cu alte treburi, ei sunt mai puţin 
deschişi la influenţa vindecătoare, pe care AC o generează. Cu 
toate acestea, o minte într-o stare „neutră“ 
natural şi fără efort, în apele vindecătoare ale constientei pure. 

Întotdeauna asigură-te că persoanele stau confortabil. 
Dacă doresc, pot închide ochii, dar asta este toată pregătirea de 
care au nevoie. Dacă vor să te ajute în vreun fel, poţi să le spui 
că cel mai bun lucru pe care-l pot face este să-i permită minţii 
să rătăcească, fără nicio direcţie sau intenţie. 

AC funcţionează foarte bine, in cele mai dificile circum- 
stante. E posibil ca persoana să aibă o mare durere fizică sau 
emoţională. Poţi face AC într-o cameră de urgenţă, un mall 
aglomerat sau în orice alt mediu agitat, iar vindecarea va avea 
loc şi în aceste locuri. Deci, să nu crezi că eşti limitat de aceste 
lucruri. Dar, dacă ai posibilitatea de a alege, un mediu calm, cu 
un un partener ascultător, este întotdeauna de preferat. 


se va cufunda în mod 

Sesiunea AC pe scurt 


• Persoana descrie durerea (intenţie implicită). 

e Testare anterioară. 

* Fii conștient de Contactul A. (mușchi contractat sau 
dureros) 

e Fii conștient de Contactul B. 

e Fii conștient atât de A cât și B, în același timp. 

• Așteaptă eusentimentul. 

e Fii conștient de A, B și de eusentiment. 

e Observă cum mușchii persoanei se relaxează, corpul 
i se balansează, respiraţia i se modifică sau apar alte 
semne de relaxare. 

+ Testul de final. 


HO er > 

GLOSAR 


Antrenarea cuantică (AC): Procesul fără efort de ghi- 
dare a conştiinţei obişnuite spre constienta pură şi apoi ancora- 
rea ci în eusentiment. AC are succes, atunci când încetează să 
mai lucreze în constienta pură. 


Conştientizarea AC: Acţiune realizată în timp ce eşti 
conştient de eusentiment. Conştientizarea trece dincolo de le- 
gáturile de cauză şi efect, fără teamă şi dizarmonie. Omul de- 
vine observator, în timp ce creaţia are loc prin intermediul lui, 
nu din el. Opusul Constiinfei obişnuite. 

Constiintá obișnuită: Constiinta care nu este conştientă 
de Sine, de eusentiment. Constiinta obişnuită este subordonată 
sentimentului de frică şi prejudecátilor ego-ului; în general e 
distructivă, chiar şi atunci când intenţiile sunt pozitive. Indivi- 
dul consideră că este iniţiatorul acţiunilor lui, că este creatorul 
lucrurilor şi gândurilor. Forma predominantă de conştiinţă în 
lume. Opusul constientizärii AC. 


Constientá pură: Conştientizarea a tot ceea ce este ne- 
schimbător, fără început sau sfârşit. Constientizarea nimicului. 
Starea fără gânduri; golul. Omul nu este conştient de constienta 
pură, în timp ce se întâmplă. Dincolo de energie şi formă. Fiecare 
lucru creat este iluzia imobilă, inexistentă, a constientei pure. 

Constienta de Sine: vezi Constientizarea AC. 


Ego: Pierderea conştientizării eusentimentului, care re- 
zultă din iluzia individualitatii. Este entitatea de control a minţii 
ignorante. Ego-ul se naşte din teamă — care îi este atât duşman, 
cât şi aliat. El vrea să fie întreg şi să se contopeascá cu eusenti- 
mentul, dar se teme să nu fie asimilat de acesta. Ego-ul încearcă 
să elimine ceca ce nu poate controla. Simte că, dacă poate con- 

trola totul, poate fi întreg. Aceasta este cauza fundamentală a 
suferinţei. Timpul, frica şi ego-ul sunt una şi acecaşi. Ego-ul este 
o iluzie. Constienta AC elimină influenţa distructivă a ego-ului 
asupra minţii, fără a o distruge, ci prin a o extinde la infinit. 
Eusentiment: Eusentiment („sentiment de euforie“) este 
o percepţie de plenitudine, prima sclipire de constientá în minte. 
Starea naturală a constientei umane. Eusentimentul este atem- 
poral şi nu poate dispărea. Mintea recunoaşte eusentimentul ca 
pace pură, linişte, bucurie, compasiune, iubire, fericire şi aşa mai 
departe. Lentila prin care constienta pură creează. Fundamentul 
Conştientizării AC, eusentimentul şi Sinele sunt sinonime. 


Eusentiment pur: Percepția eusentimentului, înainte de 
a lua formă în minte. Experienţa de conştientizare a constientei 
pure, în timp ce rămâne conştient; fără gând, fără sentiment, 
dar conştient încă. Starea din care sunt create minunile. Ma- 
terializare spontană de forme/corp, cum ar fi peştii şi pâinile, 
cenuşa sacră, vindecarea spontană a bolii. Cea mai pură stare a 
constientei individuale. 

Greşeala Ego-ului: Ideile false, potrivit cărora ego-ul 
poate umple golul lăsat de separarea de eusentiment, prin um- 
plerea acestui gol cu lucruri materiale, concepte mentale şi jo- 
cul emoţiilor. Deplasarea minţii spre exterior, departe de eu- 
sentiment. 

Intenţia AC: Îndeplinirea fără efort a dorinţei, în timp ce 
eşti conştient de eusentiment. Rezolvă imediat dizarmonia emo- 
tionalá şi ataşamentul faţă de dorinţă, în timp ce organizează for- 
tele creaţiei, în vederea satisfacerii dorinţei în planul material. 
Îndeplinirea dorinţei fundamentale de a se reuni cu Sinele inte- 
rior, fără teamă. Dorinţă fără ego. Oferă întotdeauna mai mult 
decât i se cere. Creează din armonia perfectă. Nu se poate opune 
forţelor creatoare fundamentale. Nu poate face niciun rău. 


Sine: Vezi Eusentiment. 


164 


Despre autor 


Dr. Frank J. Kinslow cerceteazá gi predá tehnici de vin- 
decare, de peste 35 de ani. El se inspiră din experienţa sa cli- 
nică de medic chiropractician, din studiile aprofundate în filo- 
zofiile şi practicile ezoterice orientale, precum şi din dragostea 
fierbinte faţă de teoria relativităţii şi fizica cuantică. În 2007, 
procesul de Antrenare Cuantică al vindecării spontane s-a năs- 
cut dintr-o criză personală, care l-a făcut pe Dr. Kinslow să nu 
aibă niciun scop în viaţă şi nimic de făcut. Din acest nimic, el a 
fost capabil să-şi creeze o viata vibranta şi împlinită. A început 
să predea şi să scrie cu simplitate şi claritate, astfel încât, în 
doar câţiva ani, zeci de mii de oameni din întreaga lume au pu- 
tut să-şi creeze vieţi vibrante şi împlinite, doar citindu-i cărţile. 

Dr. Kinslow este medic chiropractician, profesor pentru 
cei cu probleme de auz şi doctor în Consiliere Clinică Spiri- 
tuală. El continuă sá scrie şi să predea extensiv. Locuieşte in 
Sarasota, Florida, cu soţia sa, Martina. 

Website: http://www.QuantumEntrainment.com 


> KOS > 

Despre Organizatia AC 


Dr. Kinslow este iniţiatorul şi unicul profesor al procesu- 
lui de Antrenare Cuanticá. El conduce seminarii şi conferinţe 
în întreaga lume. Pentru mai multe informaţii despre AC, vă 
rugăm să contactaţi organizaţia: 

Website: http://www.QuantumEntrainment.com 

E-mail: Info@QuantumEntrainment.com 

Telefon: (877) 811-5287 (apel gratuit ín America de Nord) 

Existá magie adeváratá ín aceastá lume, dar nu o veti gási 
în incantatii fermecate, talismane antice sau în prestidigitatia 
magicianului. Ca un duh într-o sticlă, adevărata magie este în voi, 
aşteptând să fie eliberată. Aflaţi cum să vă descátusati puterea 
ascunsă cu Dr. Frank Kinslow, cel care a descoperit şi a dezvoltat 
procesul de Antrenare Cuanticä® (ОЕ TM), tehnică revoluţionară de 
vindecare, pe care mii de de oameni din întreaga lume au folosit-o 
cu succes, pentru a elimina tulburările emoţionale şi fizice, din ei 
şi din ceilalţi. 

În aceste pagini, veţi merge dincolo de puterea de vindecare 
spontană a procesului de Antrenare Cuantica pentru a vá îndeplini, 
cu ajutorul unei metode unice, cele mai profunde obiective spirituale 
şi materiale. Aflaţi cum să accesaţi Eusentimentul („sentimentul 
de euforie”) — centrul în jurul căruia toate forţele creatoare ale 
naturii se rotesc — şi cum să-l exploataţi pentru a crea o intenţie 
puternică. Dr. Kinslow vă va învăţa cum să folosiţi Intenţia AC 
pentru a îmbunătăţi lipsa de armonie fizică şi emoţională, relaţiile 
problematice, dificultăţile financiare... şi chiar pentru a influenţa 
tensiunile din mediu. Odată iniţiată, Intenţia AC nu presupune 
niciun efort şi este extrem de eficientă. Nu aveţi nevoie de vreo 
pregătire sau de vreun talent special: o simplă schimbare de 
conştiinţă este tot ce vă trebuie pentru a începe să creaţi minuni 
în viaţa voastră, astăzi! 


Dr. Frank J. Kinslow este medic chiropractician, 
profesor pentru cei cu deficiențe de auz şi doctor 
în Consiliere Clinică Spirituală. Este iniţiatorul şi 
singurul profesor care predă procesul de Antrenare 
Cuanticá?. Continuă să scrie şi să predea intensiv 
noţiuni despre aplicarea practică a vindecării şi 
armoniei în viaţa de zi cu zi. Dr. Kinslow locuieşte 
în Sarasota, Florida. 


